ปูด หงส์แดง เตรียมไล่ บีร็อด ดึง ซิเมโอเน คุมทัพ
สำนักข่าวต่างประเทศ รายงานวันที่ 12 ธ.ค. ว่า หงส์แดง ลิเวอร์พูล สโมสรยักษ์ใหญ่แห่งศึกพรีเมียร์ลีก อังกฤษ ตกเป็นข่าวเตรียมพิจารณาปลด เบรนแดน ร็อดเจอร์ส ผู้จัดการทีมชาวไอร์แลนด์เหนือ ออกจากตำแหน่ง แล้วไปดึง ดีเอโก ซิเมโอเน กุนซือของ ตราหมี แอตเลติโก มาดริด ทีมดังในศึกลาลีกา สเปน มาคุมทัพแทน,สำหรับ ซิเมโอเน ได้รับการยกย่องว่าเป็นหนึ่งในโค้ชหนุ่มดีที่สุดในโลก หลังพาทีมแอตเลติโก มาดริด คว้าแชมป์ลาลีกา สเปน และผ่านเข้ารอบชิงชนะเลิศของศึกยูฟ่า แชมเปียนส์ลีก ในฤดูกาลที่ผ่านมา และเขาก็เตรียมหาความท้าทายใหม่ให้กับอาชีพ โดยเป้าหมายคือการมาคุมทีมในศึกพรีเมียร์ลีก อังกฤษ โดยมีรายงานว่า ซิเมโอเน ได้เริ่มเข้าคอร์สเรียนภาษาอังกฤษแล้ว,รายงานระบุว่า ลิเวอร์พูลเตรียมดึงซิเมโอเนมาคุมทัพแทนร็อดเจอร์ส ที่กำลังอยู่ภายใต้ความกดดันอย่างหนัก หลังเพิ่งพาหงส์แดงตกรอบแบ่งกลุ่มของศึกยูฟ่า แชมเปียนส์ลีก เมื่อช่วงกลางสัปดาห์ แถมผลงานในลีกก็ทำได้ไม่ดีเท่าที่ควร,ทั้งนี้ โอกาสดังกล่าวมีโอกาสเกิดขึ้นได้เช่นกัน หลังซิเมโอเนเพิ่งบอกปัดการเจรจาสัญญาใหม่กับแอตเลติโก มาดริด เมื่อไม่นานนี้ อย่างไรก็ตาม ถ้าลิเวอร์พูลต้องการซิเมโอเนมาคุมทัพจริง คงต้องแย่งชิงกับทีมแมนเชสเตอร์ ซิตี้ ที่ตกเป็นข่าวต้องการดึงกุนซือชาวอาร์เจนไตน์ มาคุมทัพแทน มานูเอล เปเยกรินี ในช่วงซัมเมอร์หน้าเช่นกัน หากเปเยกรินี ไม่สามารถพาทีมเรือใบสีฟ้าคว้าแชมป์ลีก หรือ ยูฟ่า แชมเปียนส์ลีก ในฤดูกาลนี้
หงส์แดง ลิเวอร์พูล ตกเป็นข่าวเตรียมพิจารณาปลด เบรนแดน ร็อดเจอร์ส ออกจากตำแหน่ง แล้วดึง ดีเอโก ซิเมโอเน กุนซือแอตเลติโก มาดริด มาคุมทัพแทน
พรีเมียร์ลีก,ลิเวอร์พูล,เบรนแดน ร็อดเจอร์ส,ดีเอโก ซิเมโอเน,ข่าวกีฬา